
Кандидатхэм къахокIыж
США-м и президент къулыкъум щIэбэнынухэм къахэкIыжыну мурад ищIащ республикэ партым и лIыкIуэ Кристи Крис.
Апхуэдэ унафэ абы къищтащ Нью-Гэмпшир штатым щекIуэкIа IэIэтым цIыху мащIэ дыдэ фIэкIа и телъхьэ зэрымыхъуар къищIа нэужь. Абы и Iуэху еплъыкIэхэр дэзыIыгъар, къызэригъэгугъэхэр зи фIэщ хъуар цIыхухэм я проценти 7,7-рэ къудейрщ икIи зыхэт партым щыщхэм я деж щиубыдар 6-нэ увыпIэрщ.
«Къызэдэжэхэм» я деж лей щыхъуауэ къилъытащ а парт дыдэм и лIыкIуэ Карли Фиорини. Президентыр хахыным и пэ къихуэ IэIэтым (праймеризым) абы къыщихьыфар ебланэ увыпIэрщ. Айовэ штатым а кандидатитIым я Iуэхухэр тIэкIу щынэхъыфIат, ауэ пашэхэм ялъэщIыхьэфакъым.
Зауэм трагъэкIуадэ мылъкур къыздрахыр
«Ислъам къэралыгъуэм» иригъэкIуэкI зауэм тригъэкIуадэ ахъшэр къыздрихыр зэхигъэкIащ ООН-м.
«Я нэхъыбапIэкIэ ахъшэр къызыхэкIыр яубыда щIыналъэхэм къыщыщIаш щIыдагъэмрэ нэгъуэщI щIыуэпс хъугъуэфIыгъуэхэмрэ къыщIах ахъшэрщ. ЩIыдагъэу нэгъабэ и закъуэ доллар мелуан 400 — 500 хуэдиз и уасэ ищащ абы. Апхуэ- дэуи мылъку зэрагъэпэщ цIыху къулейхэм «налог» тралъхьэкIэрэ. ХъунщIэн, нэгъуэщIым и мылъку къыфIэтхьэкъун, цIыху ядыгъуурэ ар ирагъэщэхужын Iэмалхэри къагъэсэбэп. КъимыдэкIэ, нэгъуэщI къэралхэм къикI мылъкуи къаIэрохьэ «Ислъам къэралыгъуэм», — жиIащ ООН-м и секре-тарь нэхъыщхьэм политикэ IуэхухэмкIэ и къуэдзэ Фелтман Джеффри.
